61975J0125
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 2ας Ιουνίου 1976 (
*1
)
Αντικείμενο της υποθέσεως:
Ερμηνεία του άρθρου 4 του κανονισμού 1041/67/ΕΟΚ της Επιτροπής, της 21ης Δεκεμβρίου 1967, περί των λεπτομερειών εφαρμογής των επιστροφών λόγω εξαγωγής στον τομέα των προϊόντων που υπάγονται σε σύστημα ενιαίων τιμών.
Διατακτικό της αποφάσεως:
1.
Το άρθρο 4, παράγραφος 1, του κανονισμού 1041/67 είναι διάταξη γενικής ισχύος, η οποία εφαρμόζεται σε όλες τις περιπτώσεις όπου υπάρχει επιστροφή, ακόμα και αν αυτή έχει διαφοροποιηθεί ανάλογα με τον τόπο προορισμού.
2.
Το εν λόγω άρθρο πρέπει να ερμηνευθεί σύμφωνα με το άρθρο 6 του κανονισμού 876/68, σημαίνει δε, στην περίπτωση διαφοροποιήσεως της επιστροφής, ότι το εμπόρευμα πρέπει να έχει εκτελωνιστεί και να έχει τεθεί σε ελεύθερη κυκλοφορία στον τόπο προορισμού.
3.
Στο ζήτημα αν το εμπόρευμα έφθασε στην αγορά του τόπου προορισμού δεν μπορεί να δοθεί απάντηση παρά μόνο λαμβανομένων υπόψη αντικειμενικών κριτηρίων, έτσι ώστε να ενδιαφέρει ελάχιστα αν ο εξαγωγέας που υπέβαλε την αίτηση γνώριζε ή όχι, στη σχετική ημερομηνία, ότι το εμπόρευμα θα μεταφερόταν τελικά σε άλλη χώρα.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η γερμανική.